LV Eiropas Savienības Oficiālais Vēstnesis C 163/4

Francijas valdības paziņojums attiecībā uz Eiropas Parlamenta un Padomes 1994. gada 30. maija Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumu ekskluzīvas atļaujas, tā saucamās “Permis de Lons-le-Saunier” saņemšanai, lai veiktu šķidro vai gāzveida ogļūdeņražu izpēti)

(2006/C 163/04)

(Dokuments attiecas uz EEZ)

Ar 2005. gada 30. jūnija pieteikumu uzņēmums European Gas Limited, kura juridiskā adrese ir 11 rue Tonduti de l'Escarène (Francija), lūdza piešķirt uz pieciem gadiem ekskluzīvu atļauju, tā saucamo “Permis de Lons-le-Saunier”, lai veiktu šķidro vai gāzveida ogļūdeņražu izpēti 3 795 kvadrātkilometru platībā, kas ir daļa no Ain, Saône et Loire, Jura un Doubs departamenta teritorijas.

Šai atļaujai atbilstīgās teritorijas perimetru veido meridiāni un paralēles, kas secīgi savieno punktus, kuru ģeogrāfiskās koordinātes noteiktas turpmāk tabulā, par pamatu ņemot Parīzes meridiānu.

PUNKTI ĢEOGRĀFISKAIS GARUMS ĢEOGRĀFISKAIS PLATUMS A austrumu garums 4,20° ziemeļu platums 52,20° B austrumu garums 4,20° ziemeļu platums 52,00° C austrumu garums 4,10° ziemeļu platums 52,00° D austrumu garums 4,10° ziemeļu platums 51,90° E austrumu garums 3,90° ziemeļu platums 51,90° F austrumu garums 3,90° ziemeļu platums 51,70° G austrumu garums 3,70° ziemeļu platums 51,70° H austrumu garums 3,70° ziemeļu platums 51,60° I austrumu garums 3,40° ziemeļu platums 51,60° J austrumu garums 3,40° ziemeļu platums 51,50° K austrumu garums 3,30° ziemeļu platums 51,50° L austrumu garums 3,30° ziemeļu platums 51,40° M austrumu garums 3,10° ziemeļu platums 51,40° N austrumu garums 3,10° ziemeļu platums 51,30° E austrumu garums 2,80° ziemeļu platums 51,30° P austrumu garums 2,80° ziemeļu platums 51,50° Q austrumu garums 2,90° ziemeļu platums 51,50° R austrumu garums 2,90° ziemeļu platums 51,80° S austrumu garums 3,10° ziemeļu platums 51,80° T austrumu garums 3,10° ziemeļu platums 51,90° U austrumu garums 3,30° ziemeļu platums 51,90° V austrumu garums 3,30° ziemeļu platums 52,00° W austrumu garums 3,70° ziemeļu platums 52,00° X austrumu garums 3,70° ziemeļu platums 52,10° Y austrumu garums 3,90° ziemeļu platums 52,10° Z austrumu garums 3,90° ziemeļu platums 52,20°

Pieteikumu iesniegšana

Sākotnējā pieteikuma un konkurējošo pieteikumu iesniedzējiem ir jāpierāda to atbilstība prasībām atļaujas saņemšanai, kas noteiktas grozītā 1995. gada 19. aprīļa Dekrēta Nr. 95–427 par kalnrūpniecības atļaujām 3., 4. un 5. pantā.

Ieinteresētie uzņēmumi deviņdesmit dienās no šā paziņojuma publicēšanas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš publicēts, Eiropas Kopienu Oficiālajā Vēstnesī C 374, 30.12.1994., 11. lpp., un kas noteikta ar grozīto 1995. gada 19. aprīļa Dekrētu Nr. 95–427 par kalnrūpniecības atļaujām (Francijas Republikas Oficiālā Vēstneša (Journal officiel de la République française) 1995. gada 22. aprīļa numurs).

Konkurējošie pieteikumi jānosūta kalnrūpniecības lietu ministram uz turpmāk norādīto adresi. Lēmumus par atļaujas piešķiršanu attiecībā uz sākotnējo pieteikumu vai konkurējošiem pieteikumiem pieņem vēlākais līdz 2008. gada 15. februārim.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un ar grozīto 1995. gada 9. maija Dekrētu Nr. 95–696 par kalnrūpniecības darbiem un kalnrūpniecības noteikumiem (Francijas Republikas Oficiālā Vēstneša (Journal officiel de la République française) 1995. gada 11. maija numurs).

Papildu informāciju var saņemt šādā adresē: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, (tālrunis: (33) 144 97 23 02, fakss: (33) 144 97 05 70).

Ar iepriekš minētajiem tiesību aktu un administratīvajiem noteikumiem var iepazīties Légifrance tīmekļa vietnē http://www.legifrance.gouv.fr.

(1) OV L 1, 30.6.1974, 3. lpp.